open-index/open-wikipedia-markdown huggingface dataset:
Actio in distans

**Actio in distans** alebo **actio ad distans** alebo **pôsobenie na diaľku** je výraz, ktorý znamená pôsobenie jednej veci na druhú bez sprostredkujúceho média. 

Výraz "actio" je v tejto súvislosti kategóriou aristotelovskej filozofie. Termín actio in distans sa vyskytuje najmä vo fyzike, filozofii fyziky a metafyzike. Či také pôsobenie existuje, je sporné od čias starovekého Grécka. 

## Pozri aj
* Vzájomné pôsobenie

## Zdroje
*
*

Kategória:Latinské výrazy
Kategória:Aristoteles
Kategória:Fyzika
Abreviatúra

**Abreviatúra** (tal.) môže byť:
* v hudbe:
** skrátenie notového záznamu, používané pre melodické ozdoby, dynamické znamienka, určitý spôsob hry alebo opakovanie rovnakej figúry
* v jazykovede:
** skratka zložená z určitých písmen, hlások či skupín slov, slúžiaca ako pomenovanie (napr. USA, Slovnaft)
** skracovanie (skratka) častých slov v starých rukopisoch, pozri abreviatúra (staré rukopisy)
Ex abrupto

**Ex abrupto** je latinský výraz, ktorý znamená improvizovane, bez prípravy, len z hlavy.

Kategória:Latinské výrazy
Achája

**Achája** (zriedkavo **Achaia**; novogr. *Achaia*, lat. *Achaea*) môže byť:
* okres a historické územie v Grécku, pozri Achája (historické územie)
* provincia Rímskej ríše, pozri Achája (rímska provincia)
* v stredoveku: Achájske kniežatstvo

**Achaia** alebo **Achája** je dnes aj administratívna jednotka Grécka (predtým okres, teraz krajská jednotka), pozri Achaia (časť kraja)

**Achaia** je planétka, pozri 1150 Achaia.
Ordináta

**Ordináta** je pri zakresľovaní prvých dvoch rozmerov pravouhlej sústavy súradníc zvislá os súradníc. V prípade (typickej) karteziánskej sústavy súradníc je to os y (teda os druhej súradnice), v prípade geodetickej sústavy súradníc je to os x (teda os prvej súradnice).

Opakom je abscisa.

Kategória:Matematika
Actus purus

**Actus purus** (lat.) znamená čistý akt, čistú skutočnosť. Pojem čistého aktu zaviedol Alexander z Halesu. Pojem bol používaný hlavne v scholastickej filozofii ako vyjadrenie dokonalosti boha.

## Externé odkazy
* 

Kategória:Scholastika
John Emerich Edward Dalberg-Acton

**John Emerich (Edward) Dalberg-Acton**, barón z Aldenhamu (* 10. január 1834, Neapol, Kráľovstvo oboch Sicílií – † 19. jún 1902, Tegernsee, Bavorsko, Nemecko) bol britský historik a politik pochádzajúci z katolíckej šľachtickej rodiny so silnými väzbami k Bavorsku a Neapolu. Bol zakladateľom modernej historickej školy.

## Veda
Študoval v Mníchove u historika Döllingera. Pôsobil ako profesor na katedre histórie v Cambridge, no veľkú časť života pracoval ako súkromný učenec mimo akademických inštitúcií. Historika chápal ako nestranného sudcu a morálneho kárateľa.

Vydával katolícky časopis *The Rambler*, v roku 1896 založil časopis *The English Historical Review*. Bol iniciátor diela *The Cambridge Modern History* (Cambridgeské moderné dejiny).

## Politika
Politicky bol zástanca liberalizmu a odporca teórie zvrchovanosti ľudu. Podľa jeho názoru slobodu zabezpečovala iba rovnováha mocí. Doktrínu rovnosti považoval za ohrozenie tejto rovnováhy. Bol dôverník ministerského predsedu Spojeného kráľovstva Williama E. Gladstonea, dvoran kráľovnej Viktórie a poslanec za Liberálnu stranu. Patril k popredným odporcom vyhlásenia pápežskej neomylnosti v roku 1870 a ostrým kritikom autoritárskeho nacionalizmu.

## Zdroje
* 
* 

Kategória:Britskí historici
Kategória:Osobnosti z Neapola
Kategória:Členovia Dolnej snemovne Spojeného kráľovstva
Universitat Ben Gurion ba-Negev

**Universitat Ben Gurion ba-Negev** ( - doslova Ben Gurionova univerzita v Negeve) bola založená v roku 1969 v Be'er Ševe v Izraeli. Patrí medzi najrýchlejšie sa rozvíjajúce izraelské univerzity. V súčasnosti na nej študuje 17 tisíc študentov.

## Iné projekty

## Externé odkazy
* Oficiálna stránka


Kategória:Univerzity v Izraeli
Kategória:Beer Ševa
Kategória:Eponymické termíny v architektúre
Ema Goldpergerová

**Ema Goldpergerová** (* 5. marec 1853, Ľuboreč – † 28. október 1917, Martin) bola slovenská národná buditeľka, etnografka a muzeologička.

## Rodina
* Otec: Jozef Goldperger
* Matka: Karolína rod. Bauerová

## Životopis
Bola najmä múzejníčkou a zberateľkou. Od roku 1907 kustódkou zbierok Živeny a od roku 1909 i národopisných zbierok Muzeálnej slovenskej spoločnosti v Martine. Zaslúžila sa o vznik Slovenského národného múzea v Martine a bola jeho prvou kustódkou. Zberateľka  ľudového odevu a rôznych folklórnych prejavov. Zbierala piesne najmä z Novohradu. Medzi nimi boli aj svadobné piesne, v rozsahu 90 strán a 13 voľných listov z roku 1896-1907, ktoré sú uložené v Literárnom archíve MS. 

V Slovenských pohľadoch vyšla r. 1899  séria príspevkov opisujúcich priebeh tradičnej svadby v Ľuboreči. Pre prof. Františka Pastrnka, známeho českého literáta a priaznivca Slovákov, zbierala nárečové slová.

Mala veľký vplyv na literárnu tvorbu Boženy Slančíkovej-Timravy.

## Externé odkazy
* Záznam o narodení pokrstená ako Emma Susanna Goldperger

Kategória:Slovenskí národní buditelia
Kategória:Osobnosti z Ľuborča
Kategória:Slovenskí etnografi
Kategória:Slovenskí múzejníci
Kategória:Pochovaní na Národnom cintoríne v Martine
Godigisel

**Godigisel** (* cca 359 – † 406) bol prvým známym kráľom Vandalov, v roku 406 padol v bitke s Frankami. Nasledoval ho jeho prvorodený syn Gunderich, ktorý sa s Vandalmi presunul do Galie a neskôr do Hispánie. Známejší je však ako Geiserichov otec, ktorý nasledoval po bratovi Gunderichovi a vládol 49 rokov.

Kategória:Úmrtia v 5. storočí
Kategória:Vládcovia Vandalov
Kategória:Nepriatelia a spojenci starovekého Ríma
Kategória:Zabití v boji
Gunderich

**Gunderich** (* 379 – † 428) bol kráľom Vandalov a Alanov. Jeho otcom bol kráľ Godigisel, ktorý roku 406 padol v bitke s Frankami. 

Po krátkom usídlení v Galii Gunderich s Vandalmi prekročil Pyreneje a usadil sa v Andalúzii. Okolo roku 426 alanský kráľ Attaces padol v bitke s Vizigótmi a tak Gunderich prijal alanskú korunu. Na konci jeho vlády dochádzalo k častým bitkám s Vizigótmi, vďaka početnej prevahe Vandali často prehrávali. Po Gunderichovej smrti v roku 428 Vandali zvolili za kráľa Geisericha, s ktorým sa preplavili do severnej Afriky a Španielsko zanechali Vizigótom.

Gunderich
Gunderich
Gunderich
Kategória:Zabití v boji
Abreakcia

**Abreakcia** môže byť:
* odreagovanie
* v psychoanalýze: odreagovanie potlačených afektov pomocou znovuprežitia patogénnej skúsenosti, pozri abreakcia (psychoanalýza)

## Pozri aj
* hypnotická abreakcia
* regresná abreakcia
Abreakcia (psychoanalýza)

**Abreakcia** (pojem zaviedol J. Breuer a Sigmund Freud) v psychoanalýze je špecifická forma odreagovania. Ide o odreagovanie potlačených afektov (úzkosti), ktoré viedli k neuróze, pomocou znovuprežitia patogénnych emočných zážitkov; cieľom je uvoľnenie emočného napätia. V minulosti to bola hlavná časť tzv. katartickej metódy.

Kategória:Psychoanalýza
Ad absurdum

**Ad absurdum** je latinský výraz, ktorý znamená „do nezmyselnosti“. Napríklad doviesť niečo ad absurdum môže znamenať:
* doviesť do extrému, krajnosti a spravidla to tým urobiť nepoužiteľným
* odhaliť logický rozpor, protizmyselnosť v tvrdení pod. a tým ho vyvrátiť

## Referencie

Kategória:Latinské výrazy
Ad hominem

**Ad hominem** je latinský výraz, ktorý znamená rátajúc s citmi presvedčovaného (pozri: argumentum ad hominem).

## Externé odkazy
* 

Kategória:Latinské výrazy
Ad oculos

**Ad oculos** (v doslovnom preklade z lat.: „k očiam“, „pred oči“, „pred očami“) je latinský výraz, ktorý znamená „názorne“, „pred očami“, „pred oči“. Napr. *demonstratio ad oculos* je „očividný dôkaz“ a *demonštrovať niečo ad oculos* znamená niečo tak názorne demonštrovať (predviesť, vysvetliť), akoby to mal dotyčný pred očami.

## Pozri aj
* ad phantasma

## Referencie

Kategória:Latinské výrazy
Adalram

**Adalram** (* ?† január 836, Salzburg) bol kresťanský duchovný, ktorý v rokoch 821836 pôsobil ako salzburský arcibiskup. V roku 828 alebo 829 sa pravdepodobne zúčastnil na vojenskej výprave proti Bulharom, počas ktorej sa asi zastavil v Nitre, v sídle Nitrianskeho kniežatstva, kde vysvätil kostol, ktorý je najstarším písomne doloženým kresťanským kostolom vo východnej časti strednej Európy. Vysviacka kresťanského kostola ako dôsledok politickej závislosti kniežatstva od Franskej ríše bola pravdepodobnou príčinou zásahu Mojmíra I. proti Pribinovi.

## Referencie

Kategória:Nemeckí rímskokatolícki arcibiskupi
Adam Kadmon

**Adam Kadmon** je podľa kabaly pôvodný či prvotný človek, ani muž, ani žena, bližší  božstvu ako Adam stvorený z prachu.

## Pozri aj

* Adam
* Ábel
* človek
* Eva
* Kain
* hriešny pád
* Šét

## Externé odkazy
*
Adaptácia (biológia)

**Adaptácia** je prispôsobenie sa organizmu tvarom, funkciou alebo spôsobom života podmienkam vonkajšieho prostredia. Túto definíciu možno vztiahnuť i na populáciu, spoločenstvo alebo ekosystém. Termín adaptácia je širší než termín adjustácia (sociálna adaptácia).

Adaptáciu možno rozdeliť na dva základné typy:
* *adaptácia správaním* - umožňuje najrýchlejšie a najvariabilnejšie reakcie na vonkajšie prostredie a jeho zmeny
* *evolučná adaptácia* - dochádza k modifikácii organizmu, ktorý tak získava nové vlastnosti, ktoré ho v danom vonkajšom prostredí zvýhodňujú (príklad: pomalá zmena podnebia a s ňou spojený pokles teplôt vedie postupne evolučným tlakom k zmene farby a charakteru srsti); zmeny, ktoré sa ukážu byť užitočné, a ktoré sú kódované na úrovni zmeny génu alebo skupiny génov, sa v populácii postupne šíria. Evolučná adaptácia je v podstate adaptácia na úrovni zmeny genetickej informácie, hovoríme preto aj o *genetickej adaptácii*.

Genetická adaptácia zjednodušene prebieha tak, že zmeny vonkajšieho prostredia preferujú jedince s určitými génmi či skupinami génov, ktoré sú pre danú zmenu vhodnejšie (jedinec má väčší zdroj potravy, je lepšie chránený pred klimatickými zmenami, dokáže sa vyhýbať predátorom alebo páriť s viacerými samičkami a mať tak rozsiahlejšie potomstvo). Tieto gény sa potom v populácii rýchlejšie šíra a adaptujú tak druh na príslušnú zmenu prostredia. V tomto type adaptácie dominujú preadaptačné, tzv. *neutrálne mutácie*, teda tie, ktoré nespôsobujú radikálne zmeny na morfologickej či funkčnej úrovni organizmu.
Prílišná špecializácia však môže byť rizikom; pri náhlej a výraznej zmene vonkajšieho prostredia môže viesť až k zániku príslušného druhu.

*Fyziologická adaptácia* je rýchle prispôsobenie sa organizmu náhlej, väčšinou krátkodobej a miernej zmene vonkajšieho prostredia, napr. zvýšené potenie pri vzostupe teploty.

*[[Zmyslová adaptácia]]* je zmena stupňa vnímania vonkajšieho podnetu pri jeho dlhodobom pôsobení, napr. oslabenie vnímania tikania hodín, či hluku premávky.

;Adaptácia podľa J. Piageta
Adaptácia je rovnováha medzi pochodmi, ktorými sa jedinec prispôsobuje svojmu prostrediu (akomodácia), a procesmi, ktorými si prostredie prispôsobuje (asimilácia). Štruktúra napr. cicania podobne ako ostatné ranosenzomotorické štruktúry umožňuje dieťatu adaptáciu na situáciu. K tejto adaptácii dáva podnet stále opakovaná potreba sýtenia sa. Adaptácia vzniká koordináciou akomodácie a asimilácie. Opakovaním, avšak nie mechanickým, vzniká generalizácia a počiatky rozpoznania. Senzomotorická schéma je tak začiatkom vnímania.

## Referencie

Kategória:Evolučná biológia
Sociálna adaptácia

**Sociálna adaptácia** alebo **adjustácia** alebo zriedkavo **adjustment** je interakčný proces odohrávajúci sa medzi subjektom adaptácie (jedinec, sociálny útvar) a sociálnym prostredím, ktorým sa subjekt adaptácie vyrovnáva s novými alebo zmenenými faktormi sociálneho prostredia, a do tohto prostredia sa začleňuje. Jedinec alebo skupina upravuje svoje správanie tak, aby zapadol do zmeneného kultúrneho či sociálneho prostredia. Adaptácia môže viesť až k asimilácii.

Najvýznamnejšou a prvou sociálnou skupinou, v ktorej sa človek adaptuje na život v spoločnosti, je rodina. Tá jedincovi vštepuje jazyk, normy správania sa, morálne hodnoty, poskytuje vzory. Samotná adaptácia prebieha pasívne (preberaním) ale i aktívne, keď sám jedinec vo väčšej či menšej miere ovplyvňuje sociálnu skupinu a samotnú spoločnosť. Sociálna adaptácia je trvalý, celoživotný proces. Jej stupeň je do značnej miery individuálny: niektoré zložky sociálneho prostredia môže jedinec či skupina prijať, iné môže odmietať, a to na vedomej i podvedomej úrovni. Samotná zmena sociálneho prostredia môže byť skutočná, alebo len zdanlivá, takisto objektívny stupeň jej zmeny môže jednotlivec či sociálna skupina vnímať rôzne. Významný vplyv v tejto oblasti majú dnes predovšetkým masmédiá.

## Názory na sociálnu adaptáciu
Podľa T. Parsonsa je adaptácia základná funkcia sociálnych systémov zameraná na dosiahnutie konformity konania, myslenia, výkladu sveta, mravných postojov a podobne jednotlivcov a skupín v rámci prirodzených i kultúrnych daností.

## Pozri aj
*adaptabilita
*maladaptácia
*adaptácia (psychológia)

## Zdroje
* 
*
*
* 

Kategória:Sociológia
Kategória:Psychológia
Addukcia

**Addukcia** alebo **priťahovanie** (lat. *adductio*, z *adducere* = priťahovať) je pohyb končatiny alebo oka smerom k strednej línii tela; opakom je abdukcia. Svaly, ktoré tento pohyb svojou kontrakciou (stiahnutím) vykonávajú, sa označujú ako adduktory.

## Zdroj
* 

Kategória:Lekárska terminológia
Priťahovač

**Priťahovač** alebo **adduktor** () je sval priťahujúci končatinu. Opakom je odťahovač.

## Zdroj
* 

Kategória:Pohybová sústava
Johann Christoph Adelung

**Johann Christoph Adelung** (* 8. august 1732, Spantekow, Nemecko – † 10. september 1806, Drážďany) bol nemecký filozof kultúry, autor diela *Versuch einer Geschichte der Cultur des menschlichen Geschlechts*, 1782.

## Dielo
Adelungovo dielo je veľmi obsiahle. Zahrňuje gramatiky, slovníky a štúdie o jazykovom štýle nemčiny, napr.:
* *Grammatisch-kritisches Wörterbuch der hochdeutschen Mundart* (1774–1786)
* *Directorium diplomaticum* (1802)
* *Deutsche Sprachlehre für Schulen* (1781)
* časopis *Magazin für die deutsche Sprache* (1782–1784)

## Iné projekty

## Externé odkazy
* 

Kategória:Narodenia v 1732
Kategória:Úmrtia v 1806
Kategória:Nemeckí filozofi
Ádhary

**Ádhary** (sanskr.) sú životne dôležité miesta v tele.

## Externé odkazy
* 

Kategória:Sanskritské výrazy
Adhortácia

**Adhortácia** môže byť:
* povzbudenie
* napomenutie, výstraha
* ochrana, ochránenie

## Zdroje
* adhortácia. In: 
* 

## Pozri aj
* Adhortácia k vladárom
* Adhortácia k pokániu

Kategória:Latinské výrazy
Ádi

**Ádi** () je slovo v sanskrite ktoré označuje vznik, začiatok, prvotnosť. Prenesene je to prvý, pra-, začiatok tvorivého procesu i čiastkového, ktorý sa  objavuje  v kozme.

## Pozri aj
* ákáša
* anupadaka

## Externé odkazy
* 

Kategória:Filozofické koncepty
Aditívnosť

**Aditívnosť** je založenosť  na pridávaní, sčítaní, skladaní; rovnanie sa  sume častí.
Aditívnosť je vlastnosť veličín, spočívajúca v tom, že súčet hodnôt veličín zodpovedajúcich častiam objektu sa rovná hodnote veličiny zodpovedajúcej celému objektu. Vlastnosť aditívnosti má napr. skupina,  no nemajú ju medziosobnostné vzťahy v nej, ani spoločná činnosť.

Vlastnosť aditívnosti má napríklad hmotnosť, ale napríklad objem nie je aditívny.

## Externé odkazy
* 

Kategória:Matematika
Adjustácia

**Adjustácia** alebo **adjustáž** alebo **adjustovanie** môže byť:
*všeobecne: 
**úprava niečoho do stavu schopného normálneho alebo pohotového použitia
**opatrenie všetkými potrebnými náležitosťami (napríklad dokladmi v prípade žiadosti)
**pri meraní: nastavenie a príprava zariadenia do stavu potrebného na presné meranie
*v psychológii: sociálna adaptácia
*v ekonomike: konečná úprava tovaru na predaj, pozri adjustácia (obchod)
*v umení: konečná úprava umeleckého diela pred vystavením
Alexandra Adlerová

**Alexandra Adlerová** (* 24. september 1901, Viedeň, Rakúsko† 4. január 2001, New York, USA) bola rakúska psychiatrička, dcéra Alfreda Adlera, riaditeľka Adlerovej kliniky v New Yorku.

## Externé odkazy
* 

Kategória:Rakúski psychiatri
Kategória:Rakúski neurológovia
Kategória:Vedci židovského pôvodu
Kategória:Osobnosti z Viedne
Administrácia

**Administrácia** môže byť:

* hospodársko-technická správa novín, časopisov a podobne, pozri administrácia (noviny)
* vo farmakológii: spôsob podania liečiva do organizmu, pozri administrácia (farmakológia)
* v sociológii: zvláštne prípady činnosti v zmysle služby (podávať liek, poskytovať sviatosť, pomoc a podobne), pozri administrácia (sociológia)
* v psychológii: spracovanie výsledkov testu, pozri administrácia (psychológia)

## Externé odkazy
* 

Administracia
Administracia
Administracia
Administracia
Adonaj

**Adonaj** alebo **Adonai** alebo **Adónáj** (po hebrejsky אדני/אדוני, dosl. "moji páni" - tzv. majestátny plurál) je oslovenie Boha v Starom zákone. Po babylonskom zajatí Židia nesmeli vysloviť meno Boha Jahve, preto aj pri čítaní Biblie vždy vyslovovali namiesto mena Jahve Adonaj.

## Externé odkazy
* 

## Pozri aj
*Tetragramatón

Kategória:Judaizmus
Kategória:Hebrejské slová a frázy
Adopcia (osvojenie osoby)

**Adopcia** je v práve osvojenie, prijatie cudzej osoby, väčšinou dieťaťa za vlastné.

## Názvy
Medzi iné názvy patria: **adoptácia, adoptovanie**, pre rímske právo aj **adopt(at)io**, pre slovenské a pod. právo aj **osvojenie** alebo zastarano **prisvojenie**; ).

## Rímske právo
V rímskom práve adopcia znamená osvojenie osoby alieni iuris, čiže nesvojprávnej osoby (t.j. osoby, ktorá je právne podriadená inému), pod otcovskú moc adoptujúceho. Adoptovaný tak prestal byť členom pôvodnej familie a stal sa členom novej. Išlo o komplikovaný proces.  Adoptovaná osoba získala rovnaké práva (najmä dedičské) ako vlastné deti adoptujúceho.

## Slovenské právo
Adopcia je prijatie opusteného dieťaťa manželmi alebo jednotlivcom a nadobudnutie  rovnakých práv a povinností k tomuto dieťaťu, ako majú jeho biologickí rodičia. Medzi osvojiteľom a osvojencom, ako aj medzi osvojiteľom a príbuznými osvojenca, vzniká adopciou príbuzenský vzťah. 

## Referencie

## Pozri aj
* adoptívni cisári

Kategória:Rodinné právo
Kategória:Sociálno-právna ochrana detí
Elektronická adresa

**Elektronická adresa** (iné názvy: **e-mailová/emailová/mailová/mejlová/e-poštová adresa**; nepresne: **[[internetová adresa]]**; skrátene: **adresa**, **e-mail**, **email**, **mail**, **mejl**, **e-pošta**, v slangu: *majl(ová adresa)*, *meil(ová) adresa* [názvy porov. v článku e-mail]) je adresa, na ktorú sa posielajú e-mailové správy (elektronická pošta), čiže je to údaj, ktorý jednoznačne určuje e-mailovú schránku (angl. *email box*), a tým umožňuje doručenie e-mailovej správy správnemu adresátovi alebo adresátom. 

Elekronická adresa sa skladá z dvoch častí, ktoré sú spojené znakom @ (znak sa v slovenčine nazývaný ako "*Zavináč"*). Prvá časť elektronickej adresy identifikuje používateľa (skupiny používateľov alebo podobne). Druhá časť je názov domény poskytovateľa elektronickej pošty daného užívateľa.

Súčasné programy na čítanie a posielanie  elektronickej pošty (tzv. poštový klient) využívajú poštové protokoly (Post Office Protocol (POP), Internet Message Access Protocol (IMAP), Simple Mail Transfer Protocol (SMTP)), ktoré umožňujú pridať k adrese (pred ňu) aj ľubovoľný text napríklad meno a priezvisko napríklad 'Dora Enzinger' . Táto textová časť býva oddelená úvodzovkami alebo apostrofami a potom samotná adresa, v ktorej nesmú byť medzery ani vyhradené znaky ani diakritika býva oddelená lomenými (ostrými) zátvorkami . Textová časť je nepovinná, používateľ si ju môže zvoliť skoro ľubovoľne. Správa bude doručená správne aj bez nej, stačí teda adresovať len dora.enzinger@stuba.sk. Viacero adries sa oddeľuje čiarkou.

Poštové servery spravidla nie sú pri spracovaní adresy odosielateľa a / alebo príjemcu case sensitive (nerozlišujú malé a veľké písmená). Je to v súlade s RFC 5321 odst. 2.4, kde sa dovoľuje v lokálnej časti adresy (pred zavináčom)  používať aj malé aj veľké písmená, odporúčané sú však malé. Závisí od poštového servera ale u nás je zvykom, že dora.enzinger@stuba.sk a napríklad Dora.Enzinger@stuba.sk smerujú do tej istej poštovej schránky.

Elektronická adresa môže v e-maily byť použitá na označenie adresáta (To: „komu“) alebo adresáta kópie (Cc: carbon copy) alebo adresáta slepej kópie (Bcc: blind carbon copy). 

## Pozri aj
* E-mail
*Zavináč (znak)

Kategória:Internet
Adresát

**Adresát** môže byť:
* človek, ktorému je určená zásielka, pozri adresát (pošta)
* v kybernetike: príjemca informácií, pozri adresát (kybernetika)
* v jazykovede:
** osoba, ktorá je cieľom jazykového prejavu, pozri adresát (jazykoveda)
** vo vete: participant vo funkcii príjemcu
* v práve: 
** osoba, ktorej je určený prejav vôle
** osoba, ktorej je určený obsah právnej normy
Edgar Douglas Adrian

Barón **Edgar Douglas Adrian** (* 30. november 1889, Londýn, Spojené kráľovstvo – † 4. august 1977, Cambridge) bol anglický lekár a neurofyziológ, profesor a rektor Cambridgeskej univerzity, nositeľ Nobelovej ceny za fyziológiu alebo medicínu.

## Životopis
Študoval na Westminster School v Londýne. V roku 1908 nastúpil na Trinity College Cambridgeskej univerzity, kde sa venoval fyziológii a kde neskôr pôsobil ako profesor (od roku 1937) a rektor (od roku 1951). V roku 1915 získal titul doktora medicíny. 

Študoval prenos signálov z vonkajšieho prostredia cez nervové dráhy do centrálnej nervovej sústavy a následné reakcie efektorových orgánov. V roku 1932 mu bola spolu so Sirom Ch. S. Sherringtonom za práce v oblasti funkcie neurónu udelená Nobelova cena za fyziológiu alebo medicínu.

V rokoch 1950 - 1955 pôsobil ako prezident Kráľovskej spoločnosti, v rokoch 1960 - 1962 bol prezidentom Royal Society of Medicine. Okrem ďalších ocenení a významných funkcií mu bol v roku 1955 udelený titul Barón z Cambridge.

## Diela
* *The Basis of Sensation*, 1927
* *The Mechanism of Nervous Action*, 1932
* *Factors Determining Human Behaviour*, 1937 (spoluautor)
* *The Physical Basis of Perception*, 1947

## Zdroje
* 
* 
* , pôvodne z 

Kategória:Britskí lekári
Kategória:Nositelia Nobelovej ceny za fyziológiu alebo medicínu
Kategória:Britskí nositelia Nobelovej ceny
Kategória:Prezidenti Kráľovskej spoločnosti
Kategória:Členovia Nemeckej akadémie prírodných vied Leopoldina
Kategória:Držitelia Copleyovej medaily
Kategória:Anglickí univerzitní profesori
Kategória:Rektori University of Cambridge
Kategória:Osobnosti z Londýna
Advaita

**Advaita** (v sanskrite nedvojnosť, nedualita) alebo **advaita-védánta** alebo **Advaitova védánta** je filozofický smer védánty predstavujúci absolútny nedualizmus, ktorého najstarším predstaviteľom je Gaudapáda a najvýznamnejším Šankara.

Podľa advaity nejestvuje vo svete nijaká iná realita okrem jedinej najvyššej duchovnej entity - brahmana, ktorý je neurčiteľný, nepodmienený a bez vlastností. Predstava o mnohotvárnosti predmetov a javov vesmíru je dôsledkom prekrytia skutočnosti nevedomosťou (ávídja): v skutočnosti je všetko okrem brahmana čistá ilúzia (mája).

Cieľom snaženia jednotlivca je uvedomiť si svoju totožnosť s brahmanom.

Za základnú metódu poznania pokladá advaita inutíciu a vnuknutie a tvrdí, že usudzovanie a pociťovanie majú druhoradý význam.

V Šankarovej védánte zohralo významnú úlohu učenie o psychických stavoch
človeka (avastha) ako o tom, čo podmieňuje vonkajšiu skutočnosť. Advaita bola
prevažne spojená s kultom boha Šivu.

## Externé odkazy
* 

Kategória:Hinduizmus
Kategória:Indická filozofia
Adžňá

**Adžňá** (sans.) je 6. čakra, čakra čela (obočia), tretie oko, vnútorné oko, oko  múdrosti, príkazov čakra; symbolizuje ju lotos s 96 (2x48) okvetnými lístkami; leží približne v strede hlavy, prst nad koreňom nosa, v strede medzi obočím, otvára sa dopredu.

Základným princípom adžny je poznanie bytia; jej zmyslovou funkciou sú všetky zmysly, i nadzmyslové vnímanie; jej farbou indigovo modrá, i žltá a fialová.

## Externé odkazy
* 

Kategória:Čakry
Kategória:Hinduizmus
Aeneas z Gazy

**Aeneas z Gazy** alebo **Aineías Sofista** (* ok. 450 – † 534) bol grécky spisovateľ, predstaviteľ gnosticizmu.

## Zdroje

* 

Kategória:Spisovatelia starovekého Grécka
Aerobik

náhľad|Aerobik
**Aerobik** alebo **športový aerobik** (z angl. *aerobics*) je druh kondičného vytrvalostného dynamického cvičenia vykonávaného za sprievodu hudby, ktoré zaťažuje srdcovocievnu, dýchaciu a pohybovú sústavu. Vznikol v USA ako forma telocviku pre širokú verejnosť, čerpajúca z gymnastiky a tanca. Jeho priekopníkom bol Kenneth H. Cooper (1968, *Aerobics*), na Slovensku Helena Jarkovská (1987, *Aeróbna gymnastika*).

K hlavným organizáciám športového aerobiku patria FISAF (Federation of International Sports, Aerobics and Fitness) a IFG (International Federation of Gymnastics), ktoré organizujú každoročne majstrovstvá sveta.

## Delenie
Aerobik sa delí podľa záťaže na:
* nízky – so zníženou záťažou kĺbov dolných končatín
* vysoký – skoky, poskoky a ich variácie
* kombinovaný
Odporúča sa cvičiť 3- až 5-krát týždenne 15 až 60 minút, neprekračovať 85% maxima spotreby kyslíka a 90% maxima tepovej frekvencie. Intenzitu a dĺžku cvičenia je nutné individuálne upraviť vzhľadom na vek, telesnú kondíciu a zdravotný stav cvičiaceho.

## Slovensko a aerobik
* 1994 – Zora Czoborová sa stala majsterkou sveta FISAA

## Iné projekty

## Zdroj
*

Kategória:Individuálne športy
Kategória:Telesné cvičenie
Aerodynamický

**Aerodynamický** (gr.) je týkajúci sa aerodynamiky; zhotovený alebo upravený tak, aby mal čo najmenší odpor prostredia (obyčajne ide o odpor vzduchu kvôli lepšiemu pohybu v ňom).

## Zdroje
* 
*

aerodynamický
Aeroklimatológia

**Aeroklimatológia**  je odvetvie klimatológie služiace na letecké účely.

## Externé odkazy
* 

Aeroklimaktologia
Aerológia

**Aerológia** je meteorologický odbor, ktorý sa zaoberá skúmaním fyzikálnych vlastností atmosféry, predovšetkým troposféry a k nej priľahlej časti stratosféry. Hlavným zdrojom údajov sú dáta získavané z meteorologických balónov a družíc. Pracovisko zaoberajúce sa vyhodnocovaním týchto dát sa nazýva *aerologické observatórium*.

## Zdroje
* 
* 

Aerologia
Aeromechanika

**Aeromechanika** je odbor mechaniky, skúmajúci chovanie plynov pri pôsobení vonkajších síl, pri ich relatívnom pohybe voči pevným telesám a pri ich pohybe v uzavretých priestoroch. Delí sa ďalej na aerostatiku a aerodynamiku. Zákony, ktoré študuje, sú v určitých oblastiach veľmi podobné zákonom hydromechaniky. Rozdiely spôsobuje predovšetkým stlačiteľnosť a podstatne menšia viskozita plynov. Aeromechanika považuje plyny za spojité prostredie/látku, neskúma ich molekulárne vlastnosti.

## Zdroje
*
*
Aerostatika

**Aerostatika** je časť aeromechaniky, ktorá skúma vzájomné pôsobenie nepohybujúcich sa plynov a a telies do nich ponorených. Stanovuje hodnoty aerostatického tlaku, pričom zohľadňuje jeho závislosť na teplote aj stlačiteľnosť plynov.

## Zdroje
* 
*
Afázia

**Afázia** (z gr. *αφασíα* – „bez reči”; neodborne aj **strata reči**) je porucha pojmového myslenia a s ním spojenej vnútornej reči, spôsobená poškodením určitých oblastí mozgovej kôry. Prejavuje sa poruchou schopnosti vyjadrovať sa rečou, písmom, prípadne inými znakmi (expresívna afázia) alebo poruchou schopnosti porozumieť významu vnímaných znakov, slov (perceptívna afázia). Pri motorickej afázii chorý nedokáže tvoriť normálne slová (agramatizmus).

## Pozri aj
* afémia

## Externé odkazy
* 

Kategória:Neurologické choroby
Kategória:Rečové chyby
Afekcia (psychológia)

**Afekcia** je účinok afektu, základnými afekciami sú slasť a bolesť, a to vo vedomí  i  nevedomí.

V širšom zmysle je afekcia náklonnosť – trvalejší cit, smerujúci k druhému človeku 
vyvolaný vonkajšou príčinou, avšak menej silný ako vášeň.

## Pozri aj
*afektácia
*afekt

## Externé odkazy
* 

Kategória:Psychológia
Afekt

**Afekt** je citový stav, ktorý sa  vyznačuje  krátkosťou  trvania,  veľkou intenzitou, búrlivým priebehom, fyziologickými zmenami  organizmu,  ako  napr.  zblednutie alebo sčervenenie, zrýchlený dych a pulz atď.

Afekt je búrlivá reakcia organizmu na nejaký podnet; silný a relatívne krátkodobý emočný stav, ktorý je spätý s náhlou zmenou životných  podmienok dôležitých pre subjekt a ktorý sprevádza výrazná pohybová aktivita a zmeny vo funkcii vnútorných orgánov. Afekt vzniká ako odpoveď na udalosť, ktorá sa stala a sústreďuje sa na jej ukončenie. 

Podstata afektu je človekom prežívaný stav vnútorného konfliktu, ktorý vzniká v dôsledku protirečení medzi jeho pudmi, snahami, želaniami alebo na základe protirečení medzi požiadavkami, ktoré sa na človeka kladú (alebo ktoré si kladie sám na seba) a možnosťami splniť tieto požiadavky. 

Afekt vzniká v kritických podmienkach, ak subjekt nevie nájsť adekvátne východisko  z  nebezpečnej, často neočakávanej situácie. Afekt pôsobí ako dominanta a tlmí psychické procesy, ktoré s ním nie sú späté, vyvoláva istý stereotypný  spôsob havarijného riešenia (zmeravenie, únik, agresia).

Účinok afektu je afekcia, pričom základnými afekciami sú slasť a bolesť a to vo vedomí aj nevedomí. 

## Pozri aj
* afekcia

## Iné projekty

## Zdroj
* 

Kategória:Psychológia
Afektácia (filozofia)

**Afektácia** alebo **afekcia** je pôsobenie predmetu na zmyslové orgány. Všetky obsahy vedomia, ktoré vznikajú prostredníctvom afekcie, afikovaním zmyslov,  t. j. zo strany veci osebe, sú empirické, iba zmyslové, náhodné.

Podľa I. Kanta je afektácia fyzikálno-empirické pôsobenie veci osebe, ktorého neempirickým účinkom je skúsenosť.

## Externé odkazy
* 

Kategória:Vnímanie
Afektivita

**Afektivita** je súhrn afektov, najmä individuálnych zvláštností afektívnych reakcií, či súhrn citového života (emócií, citov, vášní atď.) vôbec u jedného a toho istého jedinca. 

Podobné pojmy sú emocionalita a temperament.

Afektivita
Aféra

**Aféra** (fr.) je  prípad, škandál, vzrušujúca, ba až pohoršujúca udalosť, príhoda,  napríklad aféra Watergate. Aféra je väčšinou spojená s vyšetrovaním, záujmom masmédií.

## Pozri aj

* Politické aféry na Slovensku
* Kauza
*Aféra Watergate
*Aféra U-2
*Gombíková aféra
*Lavonova aféra
*Dreyfusova aféra
*Štěpánkova aféra
*Cestná aféra (Slovinsko 1968)
*Hilsneriáda (Hilsnerova aféra)
*Conterganova aféra
*Dieselgate

## Externé odkazy
* 

Kategória:Politika
Aferentácia

**Aferentácia** je proces vedenia, prenášania nervových impulzov z receptorov do centra mozgu. Uskutočňuje sa cez aferentné (dostredivé) nervové vlákna. Tvorí neurofyziologickú základňu procesov, ktoré riadia ľudskú činnosť.

Kategória:Neurológia
Situačná aferentácia

**Situačná aferentácia** (lat.) je súhrn podnetov z prostredia, ktoré nachádzajú svoju   odozvu v centrálnej nervovej sústave v určitej štruktúre podráždenia, ktorá buď už spočíva v dedičnej štruktúre, alebo ju vytvorila skúsenosť.

Situačná aferentácia predstavuje na úrovni zmyslových pocitov do určitej miery istý druh Kantovho a priori a napomáha prípravu účelnej reakcie na danú situáciu vo vonkajšom svete.

Situačná aferentácia je podstatnou súčasťou spätnej aferentácie.

## Externé odkazy
* 

Kategória:Psychológia
Kategória:Epistemológia
Kategória:Immanuel Kant
Spätná aferentácia

**Spätná aferentácia** je reflexný oblúk uzavretý spätnou väzbou, článok reflexného diania, ktorý premieňa reflexný oblúk na v seba uzavretý funkčný kruh. 

Spočíva v tom, že príslušné receptory spätne informujú o efektorických úkonoch jednotlivých efektorov, čím sa zabezpečuje stála kontrola reakcií organizmu z hľadiska ich primeranosti a účelnosti. Spätnú aferentáciu tak možno -  abstrahujúc  od  jej zvláštnych neurofyziologických vlastností - označiť v zmysle kybernetiky ako spätnú väzbu.

## Externé odkazy
* 

Kategória:Neurológia
Aferentný

**Aferentný** je:
*všeobecne: prenášajúci alebo privádzajúci od periférie k centru
*v medicíne: dostredivý, centripetálny - smerujúci od periférie k centru cestou  vzruchu vedenou dostredivými nervovými dráhami do ústredia v mieche alebo mozgu, opak eferentného.

## Externé odkazy
* 

Kategória:Neurológia
Afikovať

**Afikovať** (lat.) je pridávať; pôsobiť, vzbudzovať, podnecovať. 

Podľa I. Kanta musí predmet,  ktorý má byť poznaný, určitým spôsobom afikovať mysel, aby mohol byť poznaný.

## Pozri aj
* Afektácia (filozofia)

## Externé odkazy
* 

Kategória:Vnímanie
Afinita

**Afinita** (lat.) môže byť:

*v biológii: vzájomný vzťah pohlavných buniek vstupujúcich do oplodňovacieho procesu, pozri afinita (biológia)
*v geometrii: druh príbuznosti dvoch rovinných alebo priestorových útvarov, pozri afinita (geometria)
*v chémii: 
**schopnosť látok reagovať spolu, pozri afinita (chémia)
**schopnosť látok tvoriť nekovalentné interakcie, napríklad medzi komplexom a kovom, pozri väzbová afinita
**schopnosť atómov priťahovať elektróny, pozri elektrónová afinita
*v práve: druh príbuzenstva, švagrovstva, pozri afinita (právo)

## Zdroj
*
Afirmácia

**Afirmácia** je kladné tvrdenie, utvrdenie, ubezpečenie, uznanie, uistenie, potvrdenie pravdivosti, súhlasu, správnosti a pod.

## Referencie

## Externé odkazy
* 

Kategória:Psychológia
Afričania

**Afričania** (z lat. *afer* = africký) môžu byť:
* pôvodné obyvateľstvo a etnické skupiny v Afrike, pozri Afričania (domorodci)
* černošské obyvateľstvo žijúce v Afrike, pozri černosi
* súhrnné označenie národov, národností a kmeňov žijúcich na území afrického svetadielu

## Pozri aj
*Afrikánci
Subsaharská Afrika

náhľad|Subsaharská Afrika

**Subsaharská Afrika** alebo staršie **čierna Afrika** je oblasť Afriky na juh od Sahary, oddelená pásmom Sahel.

Geograficky je to územie afrického kontinentu, ktoré leží na juh od púšte Sahara. Politicky pozostáva zo všetkých afrických krajín, ktoré sa nachádzajú, úplne alebo čiastočne, na juh od Sahary (výnimkou je Sudán). Severná časť Afriky sa považuje za časť arabského sveta. Somálsko, Džibutsko, Komory a Mauritánia sú geograficky takisto časťou subsaharskej Afriky, ale tiež časťou arabského sveta.

Subsaharská Afrika sa obyčajne rozdeľuje na 4 podoblastí: západná Afrika, východná Afrika, stredná Afrika a južná Afrika.

Tvorí ju 47 štátov a obýva ju 700 miliónov obyvateľov (začiatok 21. storočia). Tvorí časť najchudobnejšieho kontinentu, hlavne z ekonomického hľadiska: nízke HDP na osobu (1000 dolárov ročne) a nízky index ľudského rozvoja (0,465; svetový priemer je 0,729). Počet hladujúcich ľudí (206 miliónov ľudí) sa v priebehu posledných desiatich rokoch zvýšil o 37 miliónov.

## Referencie

## Pozri aj
* Maghreb

## Iné projekty

Kategória:Regióny Afriky
Agapé

**Agapé** (z gr. αγάπη - *bezpodmienečná, obetavá láska*) alebo **agapy** alebo **hody (bratskej) lásky** bola večerná slávnosť u prvých kresťanov spojená s bohoslužbami. Na dôkaz lásky, jednoty a vzájomnej pomoci stolovali spolu bohatí aj chudobní kresťania.

V kresťanskej teológii je agapé všeobecnou Božou láskou, alebo len Božou láskou k človeku.

## Referencie


## Zdroj
* 

Kategória:Kresťanské pojmy
Kategória:Kresťanská teológia
Kategória:Láska
Agarbha

**Agarbha** je sanskritský výraz znamenajúci „bez zárodku“.

## Referencie

Kategória:Sanskritské výrazy
Agáta (svätica)

**Svätá Agáta** alebo **Agata** (* asi 235, Catania, Sicília – † 251, tamže) bola panna a kresťanská mučenica. 

Agáta sa podľa legendy narodila v zámožnej kresťanskej rodine. Keďže bola krásna, zapáčila sa aj cisárovmu námestníkovi Quintiniánovi, ktorý prišiel do Catanie, aby bojoval proti kresťanom. Agáta odmietla jeho návrhy. Radšej podstúpila mučenie, na následky ktorého zomrela. Okrem iných foriem mučenia jej trýznitelia odťali prsia, preto sa často zobrazuje ako nesie svoje vlastné odťaté prsníky na tanieri. 

Svätá Agáta je patrónkou mesta Catania a taktiež aj republiky San Maríno, zvonolejárov, pekárov, klenotníkov, obetí násilia. Sviatok má 5. februára. Atribútom sú odťaté prsia na miske a kniha.

## Referencie


## Iné projekty

## Externé odkazy
* Svätá Agáta na www.knazi.sk 

Kategória:Narodenia v 3. storočí
Kategória:Úmrtia v 251
Kategória:Katolícki svätci
Kategória:Pravoslávni svätci
Kategória:Osobnosti z Catanie
Kategória:Katolícki svätci majúci sviatok 5. februára
Kategória:Pravoslávni svätci majúci sviatok 5. februára
Kategória:Ranokresťanskí mučeníci
Agenda

**Agenda** môže byť:
* v administratíve:
** súhrn (administratívnych) úloh zamestnanca alebo funkcionára, pozri pod zamestnanec a funkcionár
** okruh pôsobnosti, rozsah činnosti organizácie, oddelenia organizácie a pod., pozri pod pôsobnosť
* v práve: súhrn, zoznam bodov na rokovanie, pozri agenda (rokovanie)
* v politológii: súbor komunikovaných verejných problémov usporiadaných hierarchicky podľa dôležitosti, pozri agenda (politológia)
* v cirkvi:
** príručná liturgická kniha, pozri agenda (liturgická kniha)
** súhrn bohoslužobných úkonov, pozri pod bohoslužba
** v evanjelickej cirkvi: hlavná bohoslužobná kniha obsahujúca inštrukcie na vykonávanie cirkevných obradov, pozri agenda (evanjelická cirkev)
* sídlo v Spojených štátoch:
** mesto v štáte Wisconsin, pozri Agenda (Wisconsin)
** mesto v štáte Kansas, pozri Agenda (Kansas)
* britský literárny časopis vydávaný od roku 1959, pozri ''Agenda'' (časopis)

## Pozri aj
* agenda setting
* Lotus Agenda, softvér Personal Information Manager-a

## Referencie
Agens

**Agens** (lat. z *agere* = uviesť do pohybu) môže byť:
*všeobecne: hybná sila, pôsobiaca podstata, činiteľ,  pôvodca 
*v chémii: činidlo
*v jazykovede: pôvodca slovesného deja, pozri agens (jazykoveda) 
*v lekárstve: príčina chorobného procesu; pôvodca nákazy (napr. infekčný agens), pozri agens (medicína) a infekčný agens
Agentúra

**Agentúra** môže byť
* zastupiteľstvo, sprostredkovateľstvo, filiálka 
* skrátene tlačová agentúra
* sieť/služba/organizácia tajných agentov, pozri špionážna agentúra
Spravodajská agentúra

**Spravodajská agentúra** (iné názvy: **tlačová a informačná agentúra**, **informačná agentúra**, **tlačová agentúra**, **tlačová kancelária**, **telegrafná agentúra**) je inštitúcia zabezpečujúca redakciám tlače, rozhlasu a televízie, ale aj iným záujemcom platený informačný servis.

Spravodajské agentúry môžu byť:
* komerčné a informácie predávajú (napr. Reuters)
* družstvá, ktoré si informácie navzájom vymieňajú (napr. AP) a predávajú ich nečlenom
* neziskové organizácie.
Môžu ale aj byť kontrolované autoritatívnym či totalitným štátom, ako napr. v Číne, alebo ZSSR, jeho satelitoch a v niektorých z ich nástupníckych štátov. Spravidla potom ale neslúžia na spravodajstvo a informácie ale na propagandu štátnych režimov.

Spravodajské agentúry pripravujú informácie „tvrdého faktu“ tak, aby boli k dispozícii ostatným médiám bez nutnosti ďalších (väčších) úprav.

Predávajú a distribuujú ich potom vo veľkom, dnes elektronicky cez dátové spojenia alebo cez internet. Prv sa tak dialo pomocou ďalekopisu, ktorý nahradil bývalý telegraf, ktorý zas nahradil ešte starších kuriérov a poštu a rozhodne prispel k rozmachu kvalitného spravodajstva a žurnalistiky.

V profesionálnych organizáciách je obvyklé predplatné týchto služieb. Ale aj jednotlivci, väčšinou profesionáli, využívajú služby predplatného, spravidla tematicky vybraného spravodajstva.

## Spravodajské agentúry na Slovensku
Prvou slovenskou spravodajskou agentúrou na Slovensku bola Slovenská tlačová kancelária založená 1919 v Žiline, ktorá sa neskôr zlúčila s ČTK (Česká tisková kancelář, v slovenčine: Česká tlačová kancelária) a ako jej pobočka v Bratislave bola činná do roku 1939. Od roku 1951 pôsobilo v Bratislave Oblastné riaditeľstvo ČTK pre Slovensko (od 1968 skratka ČSTK). R. 1992 rozdelením ČTK vznikla Česko-slovenská tlačová kancelária Slovenskej republiky (samostatné vysielanie od 1. 1. 1993), od 1993 ako Tlačová agentúra SR – Slovakia, od 2008 Tlačová agentúra SR (TASR). Od roku 1997 pôsobí na Slovensku aj Slovenská tlačová agentúra, a. s. (SITA).

## Medzinárodné agentúry
Medzi významné medzinárodné agentúry patrí:

## Referencie


## Pozri aj

* Spravodajstvo
* TASR
*SITA

Kategória:Žurnalistika
Kategória:Spravodajské agentúry
Agere sequitur esse

**Agere sequitur esse** je latinský výraz, ktorý znamená Činnosť vychádza z bytia, podmienkou činnosti je bytie.

## Katolícka teológia
Agere sequitur esse .. v katolíckej teológii, hlavne v morálnej, tento výraz označuje, že to ako človek koná vychádza z jeho vnútra, z toho aký je. Preto v živote človeka dôležitejšie vedenie do plnosti bytia ako do dokonalosti konania, nakoľko konanie vychádza z bytia. Preto v hodnotení morálnej hodnoty skutkov konkrétneho človeka je dôležitým faktorom práve úroveň jeho bytia (napr. ak vykoná ten istý skutok dieťa a zdravý dospelý človek morálna úroveň tohto skutku môže byť rôzna).

Kategória:Latinské výrazy
Agitácia

**Agitácia** (lat.) môže byť:
* presviedčanie, získavanie ľudí pre niečo spravidla ako politická výchovná činnosť, pozri agitácia (politika) 
* v medicíne: telesný nepokoj, zvýšená pohyblivosť (synonymum agitovanosť), pozri agitovanosť
* v úpravníctve: miešanie rmutu tak, aby sa dosiahlo jeho rovnomerné zloženie a/alebo prevzdušnenie, pozri agitácia (úpravníctvo)
Agni

**Agni** indický boh ohňa, ktorý zaujíma významné miesto uprostred boho
védskeho náboženstva (rgvédskeho panteónu) - jeho prostredníctvom totiž védsky Ind obetuje (obeť je základom védskeho kultu) a obracia sa tak k ostatným bohom.

## Externé odkazy
* 

Kategória:Indickí bohovia
Agorafóbia

**Agorafóbia** je chorobný strach z pobytu v otvorenom priestore. Postihnutý sa bojí prejsť námestie, ulicu a podobne. 

Ide o celú skupinu fóbií zahŕňajúcu strach z opustenia domova; z obchodu, tlačeníc a verejných priestorov; z cestovania vo vlakoch, autobusoch alebo lietadlách bez sprievodu. Pacienti sa často nápadne vyhýbajú fóbickým situáciám, niektorí agorafobici pociťujú len nepatrnú úzkosť, lebo sa dokážu vyhnúť fóbickým situáciám.

## Iné projekty

## Externé odkazy
* 

Kategória:Fóbie
Hector Pablo Agosti

**Hector Pablo Agosti** (* 1911 – † 1984) bol argentínsky filozof, publicista a literárny kritik.

## Externé odkazy
* 

Kategória:Narodenia v 1911
Kategória:Úmrtia v 1984
Kategória:Argentínski filozofi
Agovanie

**Agovanie** môže byť:
*vybitie nevedomých emočných impulzov v konaní; prevedenie potláčanej komunikácie do (iného) konania
*špecifickejšie: nepriame (maskované) prejavy nespokojnosti, ktoré majú funkciu citového nátlaku na okolie (napr. pacientov v liečebných zariadeniach)

Kategória:Psychológia
Agresia (psychológia)

**Agresia** (z lat. aggressio = výpad, útok) je konanie, ktorým sa prejavuje úsilie voči niektorému objektu alebo nepriateľstvo a útočnosť s výrazným zámerom ublížiť. 
thumb|right|200px|Agresívny seržant
V psychoanalytickom poňatí je agresívne konanie jedna z bežných reakcií na frustráciu. Rozoznávame štyri stupne agresie: 
* 1. navonok sa neprejaví, kôrpvo je konanie zvládnuté (niekedy zčervenanie alebo zblednutie, zatnutie zubov); 
* 2. prejaví sa slovne nadávkami alebo kliatím; 
* 3. prejavy deštrukcie alebo rozbíjania predmetov; 
* 4. prejavy fyzického násilia (i zabitia).

Agresia je jeden zo spôsobov vyrovnávania sa s náročnou životnou situáciou.

Agresia sa používa na čelné odstránenie prekážok, ak je uspešná, má sklon sa opakovať; spolu s vývojom spoločnosti dochádza k posunu od *mužnosti* fyzickej, k statočnosti *morálnej*; vzťah medzi normou a patológiou nie je jednoduchý, často však platí, že kto nedokáže agresivitu prejaviť (sociálne viac či menej prijateľným spôsobom), je viac ohrozený možnosťami psychosomatických ťažkostí.

K najčastejším agresívnym technikám patrí: presunutie agresie z jednej osoby na inú alebo na vec (šikany, rozbíjanie vecí v internátoch; pozri aj obetný baránok), taktiež presunutie agresie na vlastnú osobu u osobností s silne vyvinutými pocitmi viny; ďalej egocentrickosť, projekcia, introjekcia, identifikácia, kompenzácia, racionalizácia, sublimácia, kanalizácia, trestanie seba samého.

## Pozri aj
* agresivita

## Externé odkazy
* 

Kategória:Sociálna psychológia
Agresivita

**Agresivita** alebo **agresívnosť** môže byť:
*všeobecne: 
**útočnosť, výbojnosť, dobyvačnosť
**súhrn tendencií a pudov, ktorými sa živá bytosť presadzuje a stavia proti expanzii iných organizmov
*v zoológii: tendencia živočíchov napádať jedince toho istého alebo iného druhu, pozri agresivita (zoológia)
*v psychológii: 
**sklon konať nepriateľským, útočným až deštruktívnym spôsobom (voči osobám, inštitúciám, sebe samému), spravidla v akte agresie; je to dispozícia osobnosti; pozri agresivita (dispozícia)
**sklon k sociálnej dominancii a kontrole konania druhých, pozri agresivita (sociálna dominancia)
*v ekológii: schopnosť parazita alebo fytofágneho organizmu zaútočiť na hostiteľa, prekonať jeho obrannú reakciu a živiť sa na jeho úkor, pozri agresivita (parazit)
*v technike: vlastnosť niektorých látok rozrušovať iné látky, pozri agresivita (látky)

## Pozri aj
*agresia
*agresívne správanie
*sexuálna agresivita
Agrikultúra

**Agrikultúra** alebo v niektorých kontextoch **agrárna kultúra** môže byť:
*poľnohospodárstvo
*poľnohospodárstvo (a starostlivosť o krajinu) ako zložka kultúry, pozri agrárna kultúra (zložka kultúry)
*obrábanie polí, pozri pod poľnohospodárstvo
*odbor zaoberajúci sa zlepšovaním poľnohospodárskej techniky

**Agrikultúra** môže byť aj zborník Slovenského poľnohospodárskeho múzea, pozri Agrikultúra (zborník)

## Referencie
Heinrich Cornelius Agrippa

**Heinrich Cornelius Agrippa** alebo **Agrippa z Nettesheimu** (* 14. september 1486, Kolín – † 18. február 1535, Grenoble) bol nemecký lekár, okultný spisovateľ a teológ obdobia renesancie.

Vo svojej prírodnej filozofii nadväzoval na učenie kabaly, novoplatonizmus a Johanna Reuchlina – prírodná filozofia nemá skúmať len priamo zmyslovo vnímateľné kvality, pretože zmysly často klamú, ale jej hlavným cieľom má byť skúmanie skrytých (okultných) kvalít a síl.

Spis, v ktorom Agrippa z Nettesheimu toto učenie vyložil a ktorý nesie názov *De occulta philosophia*, sa stal kánonom prirodzenej mágie (magia naturalis) patriacej spolu s alchýmiou k popredným neskororenesančným vedeckým disciplínam.

## Iné projekty

## Externé odkazy
* Výklad knih Okultní filosofie Agrippy z Nettesheimu. 

* 

Kategória:Osobnosti z Kolína nad Rýnom
Kategória:Nemeckí lekári
Kategória:Nemeckí teológovia
Kategória:Nemeckí filozofi
Kategória:Alchymisti
Kategória:Astrológovia
Kategória:Filozofi 16. storočia
Agrotechnika

**Agrotechnika** môže byť:
*súhrn zásad a opatrení na obrábanie pôdy a pestovanie poľnohospodárskych plodín od orby až po zber úrody 
*veda o mechanizovaní poľnohospodárstva

## Externé odkazy
* 

Kategória:Poľnohospodárstvo
Kategória:Technické vedy
Džibál al-Hukkár

náhľad|Údolie v Ahaggare.
náhľad
**Džibál al-Hukkár** (po arabsky جبال هقار) alebo po berbersky a francúzsky **Ahaggar** či  **Hoggar** je pohorie v alžírskej časti Sahary. Nachádza sa asi 1500 &nbsp;km južne od hlavného mesta Alžír.

Rozloha je asi: . Je to čiastočne vulkanický masív, tvorený kryštalickými horninami a prvohornými bridlicami. Pohorie je tvorené stolovými vrchmi s priemernou výškou 1&nbsp;000, z ktorých sa týčia odolnejšie vyvýšeniny (napr. Táhat ).

Žijú tu Tuaregovia.

## Referencie

## Iné projekty

Kategória:Pohoria v Alžírsku
Aha-zážitok

**Aha-zážitok** je radostný zážitok dostavujúci sa pri náhlom vyriešení problému pochopením vzájomných vzťahov.

## Externé odkazy
* 

Kategória:Psychológia
Ahinsa

**Ahinsa** (iné názvy: **ahinsá, ahimsá, ahimsa, ** (?)*áhinsa*; sanskrit:  अहिंसा – prepis podľa IAST: ahiṃsā – slovenský prepis: *ahinsa*/iné slovenské prepisy:*ahinsá/ahimsa/ahimsá*) je neubližovanie, vyhýbanie sa ubližovaniu; etické pravidlo neubližovať živým tvorom je príznačné pre mentalitu Indov a môžeme ho nájsť v najrozličnejších filozofických i náboženských učeniach Indie, napr. v joge, v džinizme a pod.

Ahinsu uplatňoval Mahátma Gándhí pri procese získavania nezávislosti Indie.

## Ahinsa v joge
V joge je ahinsa neubližovanie, vyhýbanie sa ubližovaniu, ktoré je jednou z príčin narušenia
vnútornej rovnováhy človeka.

## Referencie

## Pozri aj
*aštangajoga
*jama

## Externé odkazy
* 

Kategória:Indická filozofia
Kategória:Joga